ddrg/super_eurlex huggingface dataset:
(9)

Chun aghaidh a thabhairt ar mholadh an Údaráis, tá an Coimisiún ag déanamh scrúdú faoi láthair ar bhealaí chun an taighde riachtanach a dhéanamh maidir le hailléirgineacht larbhaí Alphitobius diaperinus. Go dtí go ndéanfaidh an tÚdarás measúnú ar na sonraí arna nginiúint leis an taighde sin, agus ós rud é, go dtí seo, gur neamhchonclúideach í an fhianaise a nascann caitheamh larbhaí Alphitobius diaperinus go díreach le cásanna d’íogrú príomha agus d’ailléirgí, measann an Coimisiún nár cheart aon cheanglas sonrach maidir le lipéadú a bhaineann leis an bhféidearthacht go bhféadfadh larbhaí Alphitobius diaperinus a bheith ina chúis le híogrú príomha, measann an Coimisiún nár cheart aon ceanglas den sórt sin a áireamh i liosta an Aontais de bhianna núíosacha údaraithe.
RIALACHÁN CUR CHUN FEIDHME (AE) 2023/214 ÓN gCOIMISIÚN

an 26 Eanáir 2023

lena bhformheastar leasú nach mion ar shonraíocht ainm a iontráladh sa chlár um shocrúcháin tionscnaimh faoi chosaint agus um thásca geografacha faoi chosaint (“Hofer Rindfleischwurst” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun na chéad fhomhíre de mhír 1 d’Airteagal 53 de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Gearmáine maidir le formheas ar leasú ar shonraíocht an tsocrúcháin tionscnaimh faoi chosaint “Hofer Rindfleischwurst” atá cláraithe faoi Rialachán (AE) Uimh. 91/2012 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Hofer Rindfleischwurst” (TGFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 26 Eanáir 2023. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (AE) Uimh. 91/2011 ón gCoimisiún an 2 Feabhra 2011 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (Hofer Rindfleischwurst (TGFC)) (IO L 30, 4.2.2011, lch. 15).

(3) IO C 346, 9.9.2022, lch. 12.
(1)

Tá dearbhaithe ag Parlaimint na hEorpa, ag an gComhairle agus ag an gCoimisiún araon sa Chomhaontú Idirinstitiúideach an 13 Aibreán 2016 maidir le Reachtóireacht Níos Fearr (3), go bhfuil siad tiomanta do reachtaíocht an Aontais a nuashonrú agus a shimpliú.
(2)

Tá leas díreach bainistíochta ag an mBeilg, ag an Spáinn, ag an bhFrainc, ag Éire agus ag an Ísiltír, (“Ballstáit Uiscí an Iarthuaiscirt”) in Uiscí an Iarthuaiscirt; Tá leas díreach bainistíochta ag an mBeilg, ag an Spáinn, ag an bhFrainc, ag an Ísiltír agus ag an bPortaingéil (“Ballstáit Uiscí an Iardheiscirt”) in Uiscí an Iardheiscirt. An 5 Márta 2021, chuir an dá ghrúpa réigiúnacha dhá mholadh chomhpháirteacha isteach inar moladh bearta chun feabhas a chur ar stádas caomhnaithe deargán (Pagellus bogaraveo) a ndearna an Chomhairle Idirnáisiúnta um Thaiscéalaíocht na Mara (ICES) measúnú orthu le comhairle lenar moladh gabháil nialasach i bhfolimistéir 6 go 8 ICES don tréimhse 2021-2022 (2). I mí an Mhárta 2022, chuir na Ballstáit leaganacha nuashonraithe de na moltaí comhpháirteacha sin inar moladh síneadh a chur leis an dáta deiridh atá beartaithe i gcás beart áirithe.
(25)

Ar an leibhéal náisiúnta, ba cheart do na Ballstáit a bheith in ann údaráis phoiblí nó daoine dlítheanacha, amhail cuideachtaí príobháideacha agus eagraíochtaí a dhéanann ionadaíocht ar chleachtóirí dlí, a údarú chun pointí rochtana e-CODEX a oibriú. Ba cheart do na Ballstáit liosta a choinneáil de phointí rochtana údaraithe e-CODEX den sórt sin agus fógra a thabhairt do eu-LISA fúthu chun cur ar a gcumas idirghníomhú le chéile i gcomhthéacs na nósanna imeachta ábhartha. Ní mór d’eintitis a oibríonn pointí rochtana údaraithe e-CODEX ar an leibhéal náisiúnta na ceanglais agus na prionsabail maidir le cosaint sonraí a leagtar síos i Rialachán (AE) 2016/679 a chomhlíonadh. Ar leibhéal an Aontais, ba cheart don Choimisiún a bheith in ann institiúidí, comhlachtaí, oifigí nó gníomhaireachtaí de chuid an Aontais a údarú chun pointí rochtana e-CODEX a oibriú. Ba cheart don Choimisiún liosta a choinneáil de phointí rochtana údaraithe e-CODEX den sórt sin agus fógra a thabhairt do eu-LISA fúthu chun cur ar a gcumas idirghníomhú le chéile i gcomhthéacs na nósanna imeachta ábhartha. Eintitis a oibríonn pointí rochtana údaraithe e-CODEX ar leibhéal an Aontais, tá siad leis na ceanglais agus na prionsabail maidir le cosaint sonraí a leagtar síos i Rialachán (AE) 2018/1725 a chomhlíonadh. Cé gur cheart do eu-LISA bainistiú an chórais e-CODEX a áirithiú, agus ag féachaint do chineál díláraithe an chórais e-CODEX, ba cheart an fhreagracht as pointí rochtana údaraithe e-CODEX a bhunú agus a oibriú a bheith, go heisiach, ar na heintitis a oibríonn na pointí rochtana ábhartha údaraithe e-CODEX. Ba cheart an fhreagracht a bheith ar eintiteas a oibríonn pointe rochtana údaraithe e-CODEX as aon damáiste a eascraíonn as oibriú an phointe rochtana údaraithe e-CODEX sin, i gcomhréir leis an dlí is infheidhme. Ba cheart do na Ballstáit agus don Choimisiún a fhíorú go bhfuil an trealamh teicniúil agus na hacmhainní daonna is gá ag eintitis a oibríonn pointí rochtana údaraithe e-CODEX chun a ráthú go bhfeidhmeoidh an córas e-CODEX i gceart agus ar bhealach iontaofa. I gcás nach bhfuil an trealamh teicniúil agus na hacmhainní daonna is gá ag na heintitis sin, ba cheart údarú a bpointe rochtana údaraithe e-CODEX a bhaint díobh.
Ba cheart an Rialachán seo a bheith gan dochar do ghníomhartha eile de dhlí an Aontais lena rialáiltear soláthar sheirbhísí sochaí faisnéise i gcoitinne nó gnéithe eile de sholáthar seirbhísí idirghabhálacha sa mhargadh inmheánach nó lena sonraítear agus lena gcomhlánaítear na rialacha comhchuibhithe a leagtar amach sa Rialachán seo, amhail Treoir 2010/13/AE ó Pharlaimint na hEorpa agus ón gComhairle (7), lena n-áirítear na forálacha di maidir le hardáin comhroinnte físeán, Rialacháin (AE) 2019/1148 (8), (AE) 2019/1150 (9), (AE) 2021/784 (10) agus (AE) 2021/1232 (11) ó Pharlaimint na hEorpa agus ón gComhairle agus Treoir 2002/58/CE ó Pharlaimint na hEorpa agus ón gComhairle (12) agus forálacha dhlí an Aontais a leagtar amach i Rialachán maidir le hOrduithe Eorpacha chun Fianaise a Thabhairt ar Aird agus Orduithe Caomhnaithe Eorpacha i gcomhair fianaise leictreonach in ábhair choiriúla agus i dTreoir lena leagtar síos rialacha comhchuibhithe maidir le hionadaithe dlíthiúla a cheapadh chun críche fianaise a bhailiú in imeachtaí coiriúla.

Ar an gcaoi chéanna, ar mhaithe le soiléireacht, ba cheart an Rialachán seo a bheith gan dochar do dhlí an Aontais maidir le cosaint tomhaltóirí, go háirithe Rialacháin (AE) 2017/2394 (13) agus (AE) 2019/1020 (14) ó Pharlaimint na hEorpa agus ón gComhairle, Treoracha 2001/95/CE (15), 2005/29/CE (16), 2011/83/AE (17) agus 2013/11/AE (18) ó Pharlaimint na hEorpa agus ón gComhairle, agus Rialachán 93/13/CEE ón gComhairle (19), agus maidir le cosaint sonraí pearsanta, go háirithe Rialachán (AE) 2016/679 ó Pharlaimint na hEorpa agus ón gComhairle (20).

Ba cheart an Rialachán seo a bheith gan dochar do rialacha an Aontais maidir leis an dlí idirnáisiúnta príobháideach freisin, go háirithe na rialacha a bhaineann le dlínse agus le haithint agus forfheidhmiú breithiúnas in ábhair shibhialta agus thráchtála, mar atá Rialachán (AE) Uimh. 1215/2012, agus na rialacha a bhaineann leis an dlí is infheidhme maidir le hoibleagáidí conarthacha agus neamhchonarthacha. Déantar cosaint daoine aonair maidir le próiseáil sonraí pearsanta a rialú le rialacha dhlí an Aontais maidir leis an ábhar sin, agus leis na rialacha sin amháin, go háirithe Rialachán (AE) 2016/679 agus Treoir 2002/58/CE. Ina theannta sin, ba cheart an Rialachán seo a bheith gan dochar do dhlí an Aontais maidir le dálaí oibre agus dhlí an Aontais i réimse an chomhair bhreithiúnaigh in ábhair shibhialta agus choiriúla. A mhéid a shaothraítear leis na gníomhartha dlí sin de chuid an Aontais na cuspóirí céanna leis na cinn a leagtar síos sa Rialachán seo, áfach, ba cheart feidhm a bheith ag rialacha an Rialacháin seo maidir le saincheisteanna nach dtugtar aghaidh orthu nó nach dtugtar aghaidh orthu go hiomlán sna gníomhartha dlí eile sin chomh maith le saincheisteanna ar maidir leo a fhágann na gníomhartha dlí eile sin Ballstáit leis an bhféidearthacht bearta áirithe a ghlacadh ar an leibhéal náisiúnta.
Airteagal 2

Forálacha idirthréimhseacha

1. Táirge a bhfuil sé beartaithe ag an monaróir imscrúdú cliniciúil a dhéanamh ina leith, nó a bhfuil imscrúdú cliniciúil á dhéanamh aige chun sonraí cliniciúla a ghiniúint don mheastóireacht chliniciúil chun a dheimhniú go bhfuil comhlacht dá dtugtar fógra i gcomhréir leis na ceanglais ghinearálta sábháilteachta agus feidhmíochta ábhartha a leagtar amach in Iarscríbhinn I a ghabhann le Rialachán (AE) 2017/745 agus leis na sonraíochtaí comhchoiteanna a leagtar amach sa Rialachán seo, agus leis an measúnú comhréireachta nach mór do chomhlacht dá dtugtar fógra a bheith bainteach leis i gcomhréir le hAirteagal 52 den Rialachán sin, féadfar é a chur ar an margadh nó a chur i seirbhís go dtí an 22 Meitheamh 2028, ar choinníoll go gcomhlíonfar na coinníollacha seo a leanas:

(a) bhí an táirge ar an margadh go dleathach san Aontas cheana roimh 22 Meitheamh 2023 agus go leanfaidh sé de cheanglais an Aontais agus an dlí náisiúnta a raibh feidhm acu maidir leis roimh 22 Meitheamh 2023 a chomhlíonadh;

(b) níor cuireadh aon athrú suntasach ar dhearadh an táirge agus ar an gcríoch atá beartaithe dó.

De mhaolú ar an gcéad fhomhír den mhír seo, ó 22 Meitheamh 2024 go dtí an 22 Nollaig 2024, ní fhéadfar táirge a chomhlíonann na coinníollacha a leagtar síos san fhomhír sin a chur ar an margadh nó i seirbhís ach amháin má fuair an t-urraitheoir fógra ón mBallstát lena mbaineann, i gcomhréir le hAirteagal 70(1) nó (3) de Rialachán (AE) 2017/745, lena ndeimhnítear go bhfuil an t-iarratas ar imscrúdú cliniciúil an táirge críochnaithe agus go dtagann an t-imscrúdú cliniciúil faoi raon feidhme Rialachán (AE) 2017/745.

De mhaolú ar an gcéad fhomhír, ó 23 Nollaig 2024 go dtí an 22 Meitheamh 2026, ní fhéadfar táirge a chomhlíonann na coinníollacha a leagtar síos san fhomhír sin a chur ar an margadh nó i seirbhís ach amháin má tá tús curtha ag an urraitheoir leis an imscrúdú cliniciúil.

De mhaolú ar an gcéad fhomhír, ó 23 Meitheamh 2026 go dtí an 22 Meitheamh 2028, ní fhéadfar táirge a chomhlíonann na coinníollacha a leagtar síos san fhomhír sin a chur ar an margadh nó i seirbhís ach amháin má shínigh an comhlacht dá dtugtar fógra agus an monaróir comhaontú i scríbhinn maidir le feidhmíocht an mheasúnaithe comhréireachta.
(b)

fianaise go n-áirithítear, leis an dlí náisiúnta nó fonáisiúnta is infheidhme maidir leis an limistéar Fómhair: (i) dlíthiúlacht na n-oibríochtaí Fómhair, a chruthófar trí fhianaise a sholáthar go gcomhlíonann an déanamh Fómhair an reachtaíocht is infheidhme maidir leis an tír Fómhair, mar a leagtar amach i bpointe (h) d’Airteagal 2 de Rialachán (AE) Uimh. 995/2010 ó Pharlaimint na hEorpa agus ón gComhairle (6); (ii) athghiniúint foraoise, a fhéadfar a chruthú trí fhianaise a sholáthar go gcuirtear de cheangal, leis na dlíthe is infheidhme, athghiniúint nádúrtha nó shaorga a dhéanamh, nó cumasc díobh sin, agus é d’aidhm leis sin foraois nua a bhunú sa limistéar céanna agus laistigh de thréimhse iomchuí de réir na reachtaíochta náisiúnta ábhartha; (iii) cosaint éifeachtach do limistéir arna n-ainmniú faoin dlí idirnáisiúnta nó náisiúnta, nó ag an údarás inniúil ábhartha, chun críocha chosaint an nádúir, ar a n-áirítear limistéir atá i mbogaigh agus tailte portaigh; (iv) go ndéantar an fómhar foraoise ar shlí a íoslaghdaíonn tionchair dhiúltacha ar cháilíocht na hithreach agus ar an mbithéagsúlacht, rud a fhéadfar a chruthú trí fhianaise a sholáthar maidir leis an dlí is infheidhme, nó maidir leis na rialacha ábhartha i ndáil le bainistiú foraoisí: (1) go gceanglaítear ann nó iontu nach ndéanfar na foraoisí príomhúla agus na limistéir a chosnaítear faoi 1(b)(iii) a dhíghrádú nó nach gcuirfear foraoisí plandála ina n-ionad, méid lena bhféadfaí a áireamh, ach níor cheart a bheith teoranta dó sin, coimirciú a dhéanamh go ndéantar foráil leis an limistéar foraoise athghinte maidir le méid plandaí agus speiceas crann atá iomchuí agus leordhóthanach go háitiúil; (2) go ndéantar foráil ann nó iontu maidir le cosaint ithreacha agus speiceas, lena n-áirítear iad siúd a chosnaítear faoin dlí idirnáisiúnta nó náisiúnta. Chun obair na n-oibreoirí eacnamaíocha a éascú, féachfaidh na Ballstáit le sonraí a sholáthar maidir le gnéithe comhshaoil atá sonrach don láthair; agus (3) go n-íoslaghdaíonn siad, i gcás inarb ábhartha, aistriú amach stumpaí, fréamhacha, adhmaid mhairbh; (v) go ndéantar acmhainn táirgthe fhadtéarmach na foraoise a choinneáil nó a mhéadú, rud is féidir a chruthú trí fhianaise go n-áirithítear, leis an dlí náisiúnta nó idirnáisiúnta is infheidhme, bunaithe ar mheánsonraí bliantúla, nach rachaidh an méid adhmaid a leagtar thar an incrimint bhliantúil le linn tréimhse iomchuí de réir na reachtaíochta náisiúnta ábhartha, ach amháin i gcásanna ina mbeidh údar cuí leis sin ar bhonn sealadach de dheasca lotnaidí foraoise, stoirmeacha nó suaitheadh nádúrtha eile a ndearnadh doiciméadú orthu. Féadfar é sin a chruthú trí na nithe seo a leanas a úsáid: (1) tuarascálacha náisiúnta fardail maidir le foraoisí, (2) an fhianaise dá dtagraítear in Airteagal 5 (ii) a sholáthar nó (3) tuarascálacha fardail comhchosúla ar an leibhéal fonáisiúnta;
(24)

Maidir leis an gcritéar gur thosaigh an t-iarratasóir an táirge lena mbaineann a onnmhairiú chuig an Aontas tar éis na tréimhse imscrúdúcháin bunaidh, rinne an Coimisiún measúnú ar an méid seo a leanas. Ní dhearna an t-iarratasóir ach idirbheart onnmhairiúcháin amháin de mhéid teoranta le linn thréimhse imscrúdúcháin an athbhreithnithe, agus dá bhrí sin, scrúdaigh an Coimisiún an bhféadfaí a mheas gur leor an t-idirbheart onnmhairiúcháin sin chun léiriú cruinn a thabhairt ar iompraíocht onnmhairiúcháin reatha an iarratasóra agus ar a iompraíocht onnmhairiúcháin amach anseo. Go sonrach, rinne an Coimisiún tuilleadh anailíse ar an sciar den chainníocht onnmhairithe le hais mhéid iomlán na táirgeachta, agus ar na praghsanna díola chuig an Aontas le hais mheánphraghsanna na dtáirgeoirí onnmhairiúcháin eile de chuid na Síne a d’onnmhairigh méideanna suntasacha chuig an Aontas le linn thréimhse imscrúdúcháin an athbhreithnithe.
(c)

an fhaisnéis is gá chun measúnú a dhéanamh ar dhea-chlú agus ar oiriúnacht na ndaoine nádúrtha atá freagrach as an soláthraí seirbhísí sluachistiúcháin a bhainistiú, lena n-áirítear, i gcás ina mbeidh sí ar fáil: (i) faisnéis faoina dtaithí oibre; (ii) an fhaisnéis seo a leanas faoina gclú: (1) faisnéis faoi thaifid choiriúla, nó faoi smachtbhannaí riaracháin nó sibhialta agus faisnéis faoi imscrúduithe coiriúla arna n-oscailt in aghaidh na ndaoine sin i leith sáruithe ar rialacha náisiúnta i réimsí an dlí tráchtála, an dlí dócmhainneachta, an dlí maidir le seirbhísí airgeadais, an dlí maidir le frithsciúradh airgid, an dlí calaoise nó oibleagáidí maidir le dliteanas gairmiúil, trí dheimhniú oifigiúil, nó trí dhoiciméad coibhéiseach eile i gcomhréir leis an dlí náisiúnta, agus tuairisc mhionsonraithe ar aon smachtbhanna sibhialta nó riaracháin arna bhforchur; (2) faisnéis faoi imscrúduithe nó imeachtaí atá fós ar siúl seachas iad siúd a leagtar amach i bpointe (c)(ii)(1) (3) faisnéis faoi aon diúltú clárúcháin, údaraithe, comhaltais nó ceadúnais chun gabháil do ghnó nó do ghairm, agus faisnéis faoi aistarraingt, cúlghairm nó foirceannadh clárúcháin, údaraithe, comhaltais nó ceadúnais den sórt sin, nó faoi dhíbirt a rinne comhlacht rialála nó rialtais nó comhlacht gairmiúil nó comhlachas gairmiúil; (4) faisnéis maidir le dífhostú as fostaíocht a bhaineann le poist agus tascanna a bhaineann le bainistiú cistí nó caidrimh mhuiníneacha chomhchosúla agus tuairisc ar na cúiseanna leis an dífhostú sin;
RIALACHÁN CUR CHUN FEIDHME (AE) 2022/1938 ÓN gCOIMISIÚN

an 7 Deireadh Fómhair 2022

lena bhformheastar leasuithe ar an tsonraíocht ar shonrúchán tionscnaimh faoi chosaint nó ar thásc geografach faoi chosaint “Sicilia” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 (1) ón gComhairle, agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “Sicilia”, a chuir an Iodáil ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh (2), de réir mar a cheanglaítear le hAirteagal 97(3) de Rialachán (AE) Uimh. 1308/2013

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir le tuairim an Choiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Sicilia” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 7 Deireadh Fómhair 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 150, 5.4.2022, lch. 57
RIALACHÁN CUR CHUN FEIDHME (AE) 2022/1651 ÓN gCOIMISIÚN

an 20 Meán Fómhair 2022

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin (“Carne Arouquesa” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir leis an gcéad fhomhír d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Portaingéile ar fhormheas ar leasú ar shonraíocht an tsonrúcháin tionscnaimh faoi chosaint “Carne Arouquesa” atá cláraithe faoi Rialachán (CE) Uimh. 1107/96 ón gCoimisiún (2).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Carne Arouquesa” (STFC) is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 20 Meán Fómhair 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1107/96 ón gCoimisiún an 12 Meitheamh 1996 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 148, 21.6.1996, lch. 1.)

(3) IO C 219, 3.6.2022, lch. 4.
(3)

Chun feidhmiú cuí CESOP a áirithiú, agus de bhun Airteagal 24e, pointe (a), de Rialachán (AE) Uimh. 904/2010, is gá na bearta teicniúla a ghlacadh chun CESOP a bhunú. Leis na bearta sin, ba cheart foráil a dhéanamh maidir leis na feidhmiúlachtaí CESOP is gá chun cumais CESOP a fhorbairt mar a thuairiscítear in Airteagal 24c de Rialachán (AE) Uimh. 904/2010. Ba cheart do na bearta ardleibhéal soláimhsitheachta a áirithiú freisin trí uirlisí cuardaigh agus léirshamhlaithe a sholáthar in CESOP. Anuas air sin, ba cheart do CESOP malartuithe faisnéise idir oifigigh idirchaidrimh Eurofisc a éascú trína chur ar a gcumas dóibh faisnéis faoin gcalaois CBL a mhalartú go díreach in CESOP ar bhealach tapa sábháilte. Na bearta ba cheart don Choimisiún a dhéanamh chun CESOP a choinneáil ar bun tar éis dó dul i mbun feidhme, ba cheart na bearta sin a leagan síos chun caighdeáin cáilíochta oibríochtúla bhonneagar TF CESOP agus a fheidhmiúlachtaí a áirithiú agus chun a áirithiú go ndéantar na nuashonruithe is gá nuair is gá chun teagmhais an chórais idir an Coimisiún agus na Ballstáit a láimhseáil.
(3)

Laghduithe ar luach an táirgthe arna mhargú in earnáil na dtorthaí agus na nglasraí a bhfuil ionradh na Rúise ar an Úcráin ina gcúis leo, beidh tionchar an-mhór ag na laghduithe sin ar an méid cúnaimh ón Aontas a fhaigheann na heagraíochtaí táirgeoirí an bhliain ina dhiaidh sin, arae ríomhtar méid an chúnaimh ón Aontas mar chéatadán de luach an táirgthe arna mhargú ag gach eagraíocht táirgeoirí ar leith. Dá dtiocfadh laghdú mór ar luach an táirgthe arna mhargú in 2022 ar chúiseanna a bhaineann le hionradh na Rúise ar an Úcráin, bheadh eagraíochtaí táirgeoirí i mbaol a n-aitheantas mar eagraíochtaí táirgeoirí a chailleadh, arae ar cheann de na critéir um aitheantas a fháil tá an critéar nach mór íosluach áirithe táirgthe arna mhargú a bhaint amach ar an leibhéal náisiúnta. Bheadh cobhsaíocht fhadtéarmach na n-eagraíochtaí táirgeoirí i mbaol dá bharr. Dá bhrí sin, tá sé iomchuí a fhoráil gur cheart luach an táirgthe arna mhargú in 2022 a shocrú ar 100 % de luach an táirgthe arna mhargú le haghaidh na tréimhse roimhe sin i gcás ina dtiocfadh laghdú 35 % ar a laghad ar luach táirge sa bhliain 2022 ar chúiseanna a bhaineann le hionradh na Rúise ar an Úcráin agus atá lasmuigh de fhreagracht agus cumhacht eagraíochtaí táirgeoirí. I bhfianaise an tionchair fhairsing eacnamaíoch ar earnáil na dtorthaí agus na nglasraí a bhí ag ionradh na Rúise ar an Úcráin, an tairseach 65 % de luach an táirgthe arna mhargú sa tréimhse roimhe sin, a leagtar síos in Airteagal 23(4) de Rialachán Tarmligthe (AE) 2017/891, ní leor an tairseach sin chun cobhsaíocht eacnamaíoch agus airgeadais a bhaint amach le haghaidh na n-eagraíochtaí táirgeoirí a bhfuil imní orthu maidir le caillteanas luach an táirgthe arna mhargú dá leithéid.